Postuar: Prill 9, 2019 | 20:21

Shqipëria e nisi me një medalje të argjendtë garën në kampionatin europian të peshëngritjes “Batumi 2019”, që po mbahet në Gjeorgji.

I pari që hipi mbi pedanë për sportistët shqiptarë, ishte Briken Calja, i cili e përfundoi garën në vendin e dytë në total, me 339 kilogramë, ndërkohë që mori medalje ari vetëm në stilin e shkëputjes.

Në stilin e shkëputjes, Calja ngriti me sukses dy provat e para, përkatësisht 152 dhe 156 kilogramë. Në provën e tretë, ai e kishte siguruar vendin e parë dhe medaljen e artë, pasi rivalët direkt kishin dështuar për t’ia dalë. Në provën e tretë, ai provoi rekord me shtangën që shënonte 160 kilogramë, por nuk ia doli.

Më pas, në stilin e shtytjes, Briken Calja e nisi me 183 kilogramë, por provën e parë e dëhstoi. Ndërkohë, ia doli me sukses në provën e dytë, po me të njëjtën peshë në shtangë. Ndërkohë, në provën e tretë dështoi, kur kishte 188 kilogramë për të ngritur. Calja e përfundoi i dyti, duke marrë medaljen e argjendtë në stilin e shtytjes.

Ndërkohë, në dygarësh, Calja doli sërish në vendin e dytë, teksa ngriti në total 339 kilogramë. Në vendin e parë, bullgari Andrev Bozhidar, ndërsa në vendin e tretë, bjellorusi Vadzim Likharad.

LIVE

SHTYTJE

3- Prova e tretë shënoi plot 188 kilogramë në shtangë, dhe peshëngritësi shqiptar nuk ia doli ta mbajë sipër, pasi e kishte ngritur në gjoks.

2- Në provën e dytë, Calja provoi sërish 183 kilogramë, provë të cilën e kaloi me sukses, edhe pse me vështirësi, nga ku mori edhe vendin e parë.

1- Edhe stilin e shkëputjes, Calja e nisi me shtangën që shënonte më shumë se të gjithë kundërshtarët e tjerë në provën e parë, plot 183 kilogramë, të cilën nuk ia doli ta ngrinte, pasi e çoi deri në gjoks.

SHKËPUTJE

3- Ndërkohë, në provën e tretë, Calja e kishte siguruar vendin e parë, pasi dy rivalët, bullgari Bozhidar dhe bjellorusi Likharad nuk ia dolën të ngrinin 157 kilogramë. Ai provoi 160 kilogramë, por nuk ia doli. Gjithsesi, mori vendin e parë dhe medaljen e artë në stilin e shkëputjes. Me këtë rezultat Calja përmirëson me 3 kg rezultatin e arritur në para 5 muajsh në Botëror. Tashmë, pritet stili i shtytjes.

2- Në provën e dytë në shkëputje, shtanga shënoi 156 kilogramë, dhe Briken Calja e ngriti sërish, duke dalë sërish në vendin e parë.

1- Në stilin e shkëputjes, Calja e nisi me 152 kiligoramë, dhe prova e parë ishte e rregullt, duke marrë kryesimin.

PANORAMASPORT.AL

Për t’u bërë pjesë e grupit të "Panorama Sport" mjafton të klikoni: Join Group dhe kërkesa do t’ju aprovohet.

KOMUNITETI PANORAMA SPORT: https://www.facebook.com/groups/sportionline/